ET
16.5.2022
Euroopa Liidu Teataja
C 198/37
Kostjad: Euroopa Komisjon (esindajad: G. Wils ja A. Sipos), Euroopa Ravimiamet (esindajad: S. Marino, S. Drosos, C. Bortoluzzi ja H. Kerr)
Ese Hageja palub ELTL artikli 263 alusel esitatud hagis tühistada komisjoni 6. juuli 2020. aasta rakendusotsus, millega jäeti rahuldamata inimtervishoius kasutatava ravimi Hopveus – oxybate de sodium müügiloa taotlus Euroopa Parlamendi ja nõukogu 31. märtsi 2004. aasta määruse (EÜ) nr 726/2004, milles sätestatakse ühenduse kord inim- ja veterinaarravimite lubade andmise ja järelevalve kohta ning millega asutatakse Euroopa ravimiamet (ELT 2004, L 136, lk 1, ELT eriväljaanne 13/34, lk 229) alusel.
Resolutsioon 1.
Jätta hagi rahuldamata. 2.
Mõista kohtukulud välja Debregeas et associés Pharmalt (D & A Pharma).
(1)
ELT C 371, 3.11.2020.
Üldkohtu 2. märtsi 2022. aasta otsus – Genekam Biotechnology versus komisjon (Kohtuasi T-579/20) (1) (Teadusuuringute, tehnoloogiaarenduse ja tutvustamistegevuse seitsmenda raamprogrammi (2007 – 2013) alusel sõlmitud toetusleping – Fibrogelnet-projekt – Võla sissenõudmine – Riski vältimise mehhanism – Tagatisfondi tegelikult sissenõutud võlasumma – Otsus, millega kehtestatakse täitmisele pööratav rahaline kohustus – ELTL artikkel 299 – Akti koostaja pädevus – Hageja projektis osalemise lõpetamine – Rahastamiskõlblikud kulud – Esitatavad aruanded ja materjalid) (2022/C 198/52) Kohtumenetluse keel: saksa Pooled Hageja: Genekam Biotechnology AG (Duisburg, Saksamaa) (esindaja: advokaat S. Hertwig) Kostja: Euroopa Komisjon (esindajad: L. André, J. Estrada de Solà ja R. Pethke)
Ese ELTL artikli 263 alusel esitatud nõue tühistada komisjoni 7. augusti 2020. aasta otsus C(2020) 5548 final, mis käsitleb hagejalt 119 659,55 euro suuruse summa tagasinõudmist, millele lisandub intress ja mis vastab Fibrogelnet-projekti elluviimiseks makstud summale.
Resolutsioon 1.
Jätta hagi rahuldamata. 2.
Mõista kohtukulud, sealhulgas ajutiste meetmete kohaldamise menetlusega seotud kohtukulud, välja Genekam Biotechnology AG-lt.
(1)
ELT C 414, 30.11.2020.